b"\n_START_ARTICLE_\nCasa Vila Pic\xc3\xb3\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici civil, una antiga casa del segle XVI que ocupa una cantonada entre dos carrers. Consta d'una planta baixa i un pis que pertanyen a la construcci\xc3\xb3 inicial, i un segon pis i un terrat afegits al segle XIX. Les obertures de la planta baixa han estat adaptades a necessitats posteriors. Cal destacar l'angle de l'edifici realitzat amb carreus de pedra, per\xc3\xb2 el conjunt sobresurt especialment pel finestral g\xc3\xb2tic geminat, al que li falta la columneta, amb la llinda molt treballada amb arcs conopials lobulats i petits rostres esculpits."